Josefiina

Josefiina on suomalainen naisen etunimi, jonka vastine suomenruotsalaisessa nimipäiväkalenterissa on Josefina. Kummallakin on nimipäivä 19. maaliskuuta. Nimestä tavataan eri kirjoitusasuja, kuten Josefin, Josefine ja Josephine. 

Digi- ja väestötietoviraston mukaan Suomessa on nimi Josefiina 1900-luvun alusta vuoden 2019 loppuun mennessä 11 015 ja Josefina 5 745 henkilölle.

Josefiina on feminiininen muoto hepreankielisestä nimestä Yosef, joka on suomalaisittain Joosef. Josefiina on siis Joosefin niin sanottu sisarnimi. Nimet ovat todennäköisesti tulleet suomen kieleen germaanisina lainoina.

Tunnettuja Josefiinoja ja Josefinoja

 Josefina, Ruotsin ja Norjan kuningatar, Oskar I:n puoliso 
 Josefina Bengts, suomenruotsalainen kansankirjailija
 Josefiina Huttunen, suomalainen muotiliikkeen pitäjä ja maallikkosaarnaaja
 Josefiina Kilpinen, suomalainen skicrosslaskija
 Josefina de Vasconcellos, brasilialais-englantilainen kuvanveistäjä
 Josefina Vázquez Mota, meksikolainen poliitikko

Kuvitteellisia Joosefiinoja
 Joosefiina Nieminen, Lauri Viidan Moreenin päähenkilöitä

Lähteet

Etunimet